b"\n_START_ARTICLE_\nHabitatge a la pla\xc3\xa7a Capdevila, 15-17\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de quatre altures flanquejat per dos cossos laterals de planta baixa que culminen amb una balustrada. El cos central \xc3\xa9s el m\xc3\xa9s interessant a nivell arquitect\xc3\xb2nic. Destaquen els elements classicistes com les pilastres adossades que divideixen la fa\xc3\xa7ana, el coronament de la fa\xc3\xa7ana amb dos plafons semicirculars, els \xc3\xb2culs de les golfes i la decoraci\xc3\xb3 en daus sota la cornisa motllurada del r\xc3\xa0fec. Destaca tamb\xc3\xa9 el balc\xc3\xb3 corregut amb la barana met\xc3\xa0l\xc2\xb7lica amb motius de garlandes, vegetals i combinaci\xc3\xb3 de barrots plans i helico\xc3\xafdals."